open-index/open-wikipedia-markdown huggingface dataset:
Ιοβάτης

Στην ελληνική μυθολογία, ο **Ιοβάτης** ήταν βασιλιάς της Λυκίας στη Μικρά Ασία. Κάποτε που ο βασιλιάς της Τίρυνθας Προίτος είχε εκδιωχθεί από τον αδελφό του Ακρίσιο, κατέφυγε στον Ιοβάτη, γεγονός που είχε ως αποτέλεσμα να πάρει την κόρη του Σθενέβοια ως σύζυγο (ο Όμηρος την ονομάζει Άντεια). Στη συνέχεια, ο Λύκιος βασιλιάς του έδωσε στρατό με τον οποίο ο Προίτος κατάφερε να ξανακερδίσει την Τίρυνθα, περιορίζοντας τον Ακρίσιο στο νόμιμο μερίδιό του.

Μετά από καιρό, η Σθενέβοια ερωτεύθηκε τον Βελλεροφόντη (τότε ονομαζόταν Ιππόνοος) και όταν αυτός δεν ανταποκρίθηκε τον συκοφάντησε στον Προίτο ότι θέλησε να τη βιάσει. Τότε ο Προίτος έστειλε τον Βελλεροφόντη στον πεθερό του, τον Ιοβάτη, εφοδιάζοντάς τον με επιστολή που περιείχε *«σήματα λυγρά»* (*Ιλιάδα*, Ζ 168), ζητώντας δηλαδή από τον Ιοβάτη να σκοτώσει τον κομιστή, επειδή ο Προίτος, σεβόμενος παλαιότερο έθιμο, δεν ήθελε να σκοτώσει με τα χέρια του άνθρωπο με τον οποίο είχε φάει στο ίδιο τραπέζι.

Ο Ιοβάτης, αφού διάβασε το γράμμα, ανέθεσε στον Βελλεροφόντη αρκετές επικίνδυνες αποστολές, με την ελπίδα πως έτσι θα εκπληρωνόταν η επιθυμία του γαμπρού του χωρίς να χρειασθεί και ο ίδιος να σκοτώσει άνθρωπο. Αντίθετα όμως, αυτό έγινε η αιτία για τα ηρωικά κατορθώματα του Βελλεροφόντη (για περισσότερα βλ. Βελλεροφόντης). Απελπισμένος στο τέλος ο Ιοβάτης, συγκέντρωσε τους γενναιότερους Λυκίους και τους διέταξε να του στήσουν ενέδρα. Κι αυτή όμως η ενέργεια, που στοίχισε τον θάνατο σε όλους τους ανθρώπους του Ιοβάτη, απέτυχε. Μετά από όλα αυτά, ο Ιοβάτης αναγνώρισε την αξία του Βελλεροφόντη, του έδειξε το γράμμα του Προίτου και του ζήτησε να μείνει μαζί του. Του έδωσε ως σύζυγο την κόρη του, τη Φιλονόη (ή Κασσάνδρα, ή Αντίκλεια, ή Αλκιμένη) και τον άφησε διάδοχό του στον θρόνο.

## Παραπομπές


## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ιοβατης
Μιχάλης Μισούνοφ

Ο **Μιχάλης Μισούνοφ** *(Michail Misunov)* είναι πρώην καλαθοσφαιριστής.

## Βιογραφία
Γεννήθηκε στη Μόσχα στις 27 Μαΐου του 1964 από Ρώσο πατέρα και Ελληνίδα μητέρα από τα Σκόπια. Ξεκίνησε την καριέρα του από τη Sibenik Sibenka KK.
Αγωνίστηκε στον Άρη από το 1987 έως το 1997 και κατέκτησε 4 πρωταθλήματα Ελλάδας (1988, 1989, 1990, 1991), 4 Κύπελλα Ελλάδος (1988, 1989, 1990, 1992). Το 1993 με τον Άρη κατέκτησε το Κύπελλο Κυπελλούχων στο Τορίνο απέναντι στην Εφές Πίλσεν. Το 1996 συμφώνησε να ανανεώσει με τον Αρη για δύο χρόνια έναντι συνολικά 120 εκ. δραχμών. Ομως το 1997 τελικά υπέγραψε στον συμπολίτη Ηρακλή και το 1998 πήγε στη Σιέννα και αργότερα στη Gostivar Nikol Fert.

Τον Ιούλιο του 2004 συνελήφθη στο Παλαιό Φάληρο για συμμετοχή σε κύκλωμα πλαστογραφίας πιστωτικών καρτών. Το Σεπτέμβριο του 2009 συνελήφθη και πάλι για κατοχή αντιαρματικών ρουκετών και πλαστών εγγράφων.

Τον Οκτώβριο του 2014 συνελήφθη κατηγορούμενος ότι κατείχε πάνω από 1,5 κιλό επεξεργασμένης κάνναβης.

## Εξωτερικοί σύνδεσμοι
* fibaeurope.com
* basketpedya.com 
* eurobasket.com

## Παραπομπές


Κατηγορία:Ρώσοι καλαθοσφαιριστές
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές Παπάγου
Κατηγορία:Καλαθοσφαιριστές Ηρακλή Θεσσαλονίκης
Λευκοθέα

Το όνομα **Λευκοθέα** μπορεί να αναφέρεται:

* Στην Ινώ, πρόσωπο της Ελληνικής μυθολογίας γνωστή και ως Λευκοθέα.
* Στην Λευκοθέα Κοζάνης, χωριό του δήμου Βοΐου. 
* Στην Λευκοθέα Ιωαννίνων, χωριό του δήμου Ζίτσας.
*Στην Λευκοθέα Σερρών, εγκαταλελειμμένο χωριό του νομού Σερρών.
* Στην Λευκοθέα Αραβίας αρχαία ελληνική πόλη στην Αραβία.
* Στον 35 Λευκοθέα, αστεροειδής της κύριας ζώνης αστεροειδών.

## Δείτε επίσης

* Σταθμός Λευκοθέας Σερρών, χωριό του νομού Σερρών.

Κατηγορία:Αποσαφηνίσεις ελληνικών τοπωνυμίων
Κατηγορία:Αποσαφηνίσεις ονομάτων
Τεκτονικός Γνώμων και Διαβήτης

thumb|Ο Τεκτονικός Γνώμων και Διαβήτης.Ο  ** Γνώμων κι ο Διαβήτης** είναι το πλέον αναγνωρίσιμο σύμβολο του Ελευθεροτεκτονισμού. Ο γνώμων κι ο διαβήτης είναι αρχιτεκτονικά εργαλεία και χρησιμοποιούνται στον Ελευθεροτεκτονισμό συμβολικά για να διδάξουν ηθικά μαθήματα. Οι πρακτικοί τέκτονες χρησιμοποιούσαν τον γνώμονα για να διευθετούν τις ορθές γωνίες των κτιρίων και τον διαβήτη για να καθορίζουν τα όρια και τις αναλογίες των τμημάτων των οικοδομών τους. Συμβολικά:
* Ο Γνώμονας έχει να κάνει με το γήινο διότι εφάπτεται της Γης
* Ο Διαβήτης έχει να κάνει το ουράνιο - πνευματικό, διότι από ψηλά σχεδιάζει (Αεί ο Θεός ο Μέγας γεωμετρεί)

## Παραπομπές σημειώσεις


Κατηγορία:Ελευθεροτεκτονισμός
Γιώργος Μασλαρινός

Ο **Γιώργος Μασλαρινός** είναι Έλληνας καλαθοσφαιριστής γεννημένος στις 26/02/1974 στην πόλη Helsiboy της Σουηδίας.
Έχει ύψος 1.93 και αγωνίζεται στη θέση σούτινγκ γκαρντ.

Έχει αγωνιστεί στις ομάδες του Άρη Θεσσαλονίκης, Β.Α.Ο., Φορλί, ΠΑΟΚ, Μαρούσι, Παναθηναϊκός, Πανελλήνιος.

Το 1999 κατέκτησε το κύπελλο Ελλάδος με τον ΠΑΟΚ Το  2001 κατέκτησε με το Μαρούσι το Κύπελλο Σαπόρτα στη Βαρσοβία. Τη σεζόν 2001-2002 έφτασε με το Μαρούσι στα ημιτελικά του Κυπέλλου Κόρατς, ενώ στην Ελλάδα αγωνίστηκε στον τελικό του Κυπέλλου.

Το 2004 αναδείχθηκε πρωταθλητής Ελλάδας αγωνιζόμενος στον Παναθηναϊκό.

## Παραπομπές


## Εξωτερικοί σύνδεσμοι
* 
* 
* fibaeurope.com
* keyhoops.com 

Κατηγορία:Έλληνες καλαθοσφαιριστές
Κατηγορία:Έλληνες προπονητές καλαθοσφαίρισης
Κατηγορία:Καλαθοσφαιριστές Εθνικής Ελλάδας Κ16
Κατηγορία:Καλαθοσφαιριστές Άρη Θεσσαλονίκης
Κατηγορία:Καλαθοσφαιριστές ΠΑΟΚ
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Πανελληνίου
Κατηγορία:Καλαθοσφαιριστές ΜΕΝΤ
Κατηγορία:Καλαθοσφαιριστές Ερμή Περάματος
Κατηγορία:Καλαθοσφαιριστές Ερμή Λαγκαδά
Κατηγορία:Σούτινγκ γκαρντ
Κατηγορία:Έλληνες καλαθοσφαιριστές στο εξωτερικό
Κατηγορία:Προπονητές καλαθοσφαίρισης Γ.Α.Σ. Κομοτηνής
Ιόβης

Στην ελληνική μυθολογία με το όνομα **Ιόβης** είναι γνωστός ένας από τους 50 γιους τους οποίους απέκτησε ο ήρωας Ηρακλής με τις ισάριθμες Θεσπιάδες (βλ.λ., τις θυγατέρες του ήρωα Θεσπίου της Βοιωτίας). Συγκεκριμένα, ο Ιόβης ήταν παιδί της Κέρθης ή Κήρθης.
## Πηγή
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Ιοβης
Βάσκο Ευθύμωφ

Ο **Βάσκο Ευθύμωφ** (*Vassil Ιliev 'Vasco' Evtimov*, 30 Μαΐου 1977, Σόφια) είναι Βούλγαρος πρώην καλαθοσφαιριστής, ο οποίος αγωνιζόταν ως πάουερ φόργουορντ.

## Σταδιοδρομία σε συλλόγους
Ασχολήθηκε με το μπάσκετ στο πανεπιστήμιο της Νορθ Καρολάινα και έχει αγωνιστεί στις ομάδες Ορτέζ, Δάφνη, Μαρούσι, Skipper Bologna, Ουράλ Γκρέιτ, Villeurbanne, Caja San Fernando, Lottomatica Roma, Olimpija Ljubjana, Upea Capo d'Orlando, Grupo Capitol Valladolid, Climamio Bologna.

Το 2001 κατέκτησε το Κύπελλο Σαπόρτα αγωνιζόμενος με το Μαρούσι, ενώ έχει αναδειχθεί πρωταθλητής Γαλλίας το 1998 με την Ορτέζ, Ρωσίας το 2002 με την Ουράλ Γκρέιτ και Σλοβενίας το 2006 με την Ολύμπια Λουμπλιάνας.

## Εθνικές ομάδες
Έχει αγωνιστεί με την Εθνική Γαλλίας στο Ευρωμπάσκετ 2001 και με την Εθνική Βουλγαρίας στο Ευρωμπάσκετ 2009.

## Παραπομπές


## Εξωτερικοί σύνδεσμοι
* 
* fibaeurope.com
* basketpedya.com 
* basket-stats
* Βάσκο ο… πολεμιστής

Κατηγορία:Γάλλοι καλαθοσφαιριστές
Κατηγορία:Βούλγαροι καλαθοσφαιριστές
Κατηγορία:Πάουερ φόργουορντ
Κατηγορία:Πολιτογραφημένοι καλαθοσφαιριστές
Κατηγορία:Καλαθοσφαιριστές Εθνικής Γαλλίας
Κατηγορία:Καλαθοσφαιριστές Ευρωμπάσκετ 2001
Κατηγορία:Καλαθοσφαιριστές Εθνικής Βουλγαρίας
Κατηγορία:Καλαθοσφαιριστές Ευρωμπάσκετ 2009
Κατηγορία:Καλαθοσφαιριστές Αμαρουσίου
Κατηγορία:Καλαθοσφαιριστές Δάφνης
Κατηγορία:Καλαθοσφαιριστές Λιμόζ ΣΣΠ
Κατηγορία:Καλαθοσφαιριστές Ελάν Μπεαρναί Πω-Λακ-Ορτέζ
Κατηγορία:Καλαθοσφαιριστές Φορτιτούντο Μπολόνια
Κατηγορία:Καλαθοσφαιριστές ΑΣΒΕΛ Βιλερμπάν
Κατηγορία:Καλαθοσφαιριστές Ρεάλ Μπέτις Μπαλονθέτο
Κατηγορία:Καλαθοσφαιριστές Βίρτους Ρόμα
Κατηγορία:Καλαθοσφαιριστές Βαγιαδολίδ
Κατηγορία:Καλαθοσφαιριστές Πανιωνίου
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές Παρί-Λεβαλουά Μπασκέτ
Κατηγορία:Καλαθοσφαιριστές ΑΕΛ Λεμεσού
Κατηγορία:Καλαθοσφαιριστές Μιτελντόιτσερ
Κατηγορία:Καλαθοσφαιριστές Ουράλ Γκρέιτ Περμ
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Καλαθοσφαιριστές ΜΚ Χίμικ
Κατηγορία:Καλαθοσφαιριστές Παλακανέστρο Ρετζάνα
Κατηγορία:Καλαθοσφαιριστές Ορλαντίνα Μπάσκετ
Βίδο Κέρκυρας

Η αρχαία **Πτυχία** ή νησίδα **Βίδο**, βρίσκεται απέναντι από το Παλαιό Ενετικό φρούριο και την παλιά Βενετσιάνικη πόλη της Κέρκυρας. Άλλοτε ονομαζόταν Άγιος Στέφανος από ένα θυσιαστήριο στη μνήμη του μάρτυρα αγίου που ίδρυσαν οι πρώτοι χριστιανοί της Κέρκυρας όταν κατέφυγαν στο Βιδό κατά τους διωγμούς. Χωρίζεται από το παλαιό φρούριο και από το παλαιό λιμάνι της πόλης της Κέρκυρας με στενό θαλάσσιο δίαυλο. Από τό παλαιό λιμάνι υπάρχει και τακτική συγκοινωνία με πλοιάριο με το νησί κατά το καλοκαίρι. Το νησί είναι ακατοίκητο σήμερα, όμως ήταν χώρος σωφρονιστηρίου ανηλίκων, κατά το παρελθόν καθώς και τόπος αγροτικών φυλακών. 

## Ονομασία
Το όνομα Πτυχία είναι γνωστό από την Αρχαιότητα και το αναφέρει και ο Θουκυδίδης στα *Κερκυραϊκά* του στη *Θουκυδίδου Ξυγγραφή εις τον Πελοποννησιακό πόλεμο*. Αργότερα, κατά τη Βενετσιάνικη κατοχή το νησί παραχωρήθηκε σέ κάποιον ευπατρίδη ονόματι Guido, από τον οποίον το νησί έλαβε και το σημερινό του όνομα Βίδο, ως παραφθορά του ονόματος του πρώην ιδιοκτήτη του.

## Ιστορία

### Μαυσωλείο πεσόντων Α' ΠΠ
Στο νησί υπάρχει μαυσωλείο πεσόντων Σέρβων στρατιωτών, στο οποίο μεταφέρθηκαν όλα τα οστά των νεκρών Σέρβων στρατιωτών που απεβίωσαν στην Κέρκυρα από τό 1915 μέχρι τό 1918, όταν οι Σέρβοι αναγκάστηκαν να εγκαταλείψουν τη Σερβία διωκόμενοι από τα αυστριακά στρατεύματα και να έλθουν πρόσφυγες στην Κέρκυρα κάτω από την διοίκηση του βασιλιά τους Πέτρου. Οι Σέρβοι εγκαταστάθηκαν στην περιοχή Κουλίνα, όμως στον σερβικό στρατό έπεσε επιδημία χολέρας και πολλοί στρατιώτες πέθαναν και τάφηκαν στην περιοχή αυτή. Αργότερα τα οστά των στρατιωτών μεταφέρθηκαν από τη σερβική κυβέρνηση στο μαυσωλείο του Βίδο. Εκεί οι Σέρβοι κατά τακτικά χρονικά διαστήματα τελούν μνημόσυνα. Έχει έκταση περίπου ενός τετραγωνικού χιλιομέτρου. 

### Τόπος εξορίας και φυλακές ανηλίκων
Από το 1918 έως το 1925, στο Βίδο λειτούργησαν αγροτικές φυλακές, οι οποίες το 1925 έγιναν παράρτημα των φυλακών Κέρκυρας. Ως τέτοιες χρησιμοποιήθηκαν και κατά τη διάρκεια της Γερμανικής Κατοχής και κατά την περίοδο του Εμφυλίου Πολέμου. Από το 1946 έγιναν και πάλι ανεξάρτητες αγροτικές φυλακές, ενώ από το 1949 λειτούργησαν ως σωφρονιστικό κατάστημα ανηλίκων κρατουμένων, ποινικών και πολιτικών.Το 1976 έκλεισαν οι φυλακές και το νησί παραχωρήθηκε στον Ε.Ο.Τ. Εμπειρίες από την κράτηση και τα βασανιστήρια στο Βίδο μεταφέρει το αυτοβιογραφικό μυθιστόρημα *...καλά, εσύ σκοτώθηκες νωρίς* (Εκδόσεις Γράμματα, 1985) του Χρόνη Μίσσιου, ο οποίος κρατήθηκε εκεί και υπέστη βασανιστήρια ως ανήλικος. 

### Σήμερα
Σήμερα έχει περιέλθει στον δήμο Κερκυραίων, ο οποίος μετέτρεψε το νησί σε καλοκαιρινό θέρετρο, εγκαθιστώντας εκεί τις δημοτικές παιδικές κατασκηνώσεις.

## Δείτε επίσης
* Σερβικό Μουσείο Κέρκυρας

## Παραπομπές


## Εξωτερικοί σύνδεσμοι
* 

Κατηγορία:Επτάνησα
Κατηγορία:Κέρκυρα
Κατηγορία:Ελληνικές βραχονησίδες
Κατηγορία:Δήμος Κεντρικής Κέρκυρας και Διαποντίων Νήσων
Ποταμός Κέρκυρας

Ο **Ποταμός** είναι οικισμός και περιοχή της Κέρκυρας ο οποίος βρίσκεται στα ανατολικά παράλια του νησιού, 4 χιλιόμετρα δυτικά της πόλης της Κέρκυρας σε υψόμετρο 20 μέτρα.

## Γενικά στοιχεία
Πριν 40 χρόνια ήταν κοινότητα, η πρώτη που ενώθηκε με τον Δήμο Κερκυραίων. Είναι η περιοχή του Αγίου Βάρβαρου καθώς στην περιοχή αυτή ευρίσκεται η εκκλησία του Αγίου Βάρβαρου. Η περιοχή εκτείνεται από τα όρια της περιοχής Κεφαλομάνδουκο, μέχρι τα όρια της πρώην κοινότητας Ευροπούλων και του Κοντοκαλίου. Περιλαμβάνει κυρίως αγροτική έκταση και τις Αλυκές Ποταμού.
μικρογραφία|αριστερά|Καλλιτεχνική αναπαράσταση του οικισμού του Ποταμού, το 1887.
Το όνομα της περιοχής οφείλεται στον Ποταμό, το ποτάμι που διασχίζει την περιοχή αυτή και της έδωσε το όνομά του. Είναι το σπουδαιότερο ποτάμι της Κέρκυρας και το πιο αξιόλογο, με το περισσότερο νερό. Πηγάζει από τα υψώματα της κοινότητας τού Πέλεκα και διασχίζει κατά πλάτος το νησί, περνώντας μέσα από την περιοχή του Ποταμού και χύνεται στις Αλυκές του Ποταμού στη θάλασσα. Η περιοχή τελευταία έχει αναβαθμιστεί και διαθέτει κέντρα διασκέδασης, εστιατόρια και μικρές βιοτεχνίες. Εκτείνεται μέχρι την περιοχή Ασύρματος Ποταμού και πολλοί κάτοικοι είναι μέχρι σήμερα αγρότες. Η περιοχή Αλυκές Ποταμού είναι μία μοντέρνα εξυγχρονισμένη τουριστική περιοχή με αξιόλογες τουριστικές μονάδες, εστιατόρια, κέντρα διασκέδασης και πολλά νέα κτίρια.

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Μυρτιά (αποσαφήνιση)

Ο όρος **μυρτιά** μπορεί να αναφέρεται:

* Στη μυρτιά, φυτό που ευδοκιμεί σε τροπικές και υποτροπικές περιοχές

Στους οικισμούς:
* Μυρτιά Αιτωλοακαρνανίας
** Μυρτιά Αντιρρίου Αιτωλοακαρνανίας, οικισμός στο Δήμο Ναυπακτίας
** Μυρτιά Θέρμου Αιτωλοακαρνανίας, πρώην Μυρτέα, οικισμός στο Δήμο Θέρμου
* Μυρτιά Ευβοίας, οικισμός στο Δήμο Κύμης - Αλιβερίου
* Μυρτιά Ηλείας, νυν Μυρτέα, οικισμός στο Δήμο Πύργου
* Μυρτιά Ηρακλείου, πρώην Βάρβαροι, πρώην Βάρβαρον, οικισμός στο Δήμο Αρχανών-Αστερουσίων
* Μυρτιά Κιλκίς, πρώην Χαμζαλή, οικισμός κατηργημένος από την 07/04/1951
* Μυρτιά Λακωνίας, νυν Μυρτέα, οικισμός στο Δήμο Ευρώτα
* Μυρτιά Μεσσηνίας, οικισμός στο Δήμο Πύλου-Νέστορος

Κατηγορία:Αποσαφηνίσεις ελληνικών τοπωνυμίων
Grumman C-1 Trader

thumb|right|250px|Αεροσκάφος C-1 Trader λίγο πριν προσγειωθεί στο αεροπλανοφόρο USS Kitty Hawk
Το **C-1 Trader** είναι η έκδοση μεταφοράς φορτίου εν πλω (*carrier-onboard-delivery - COD*) του S-2 Tracker. Αντικαταστάθηκε από την ανάλογη έκδοση του E-2 Hawkeye, το C-2 Greyhound.

## Επιχειρησιακή ιστορία
Το S-2 Tracker προήλθε από την ανάγκη του Αμερικανικού Ναυτικού για ένα νέο αεροσκάφος ανθυποβρυχιακού πολέμου. 

Το 1952 υιοθέτησε την ονομασία **XS2F-1** και το αεροσκάφος έκανε την πρώτη του πτήση στις 4 Δεκεμβρίου του ίδιου έτους. Στη διάρκεια της δεκαετίας του 1950 αναπτύχθηκαν τρεις κύριες εκδόσεις, με το C-1 Trader να είναι μία από αυτές. Το C-1 (αρχική ονομασία **TF-1**) είχε τη δυνατότητα μεταφοράς εννέα επιβατών ή 1.587 κιλών (3500 pounds) φορτίου και πέταξε πρώτη φορά τον Ιανουάριο του 1955. Καθόλη τη διάρκεια των δεκαετιών του 1960 και 1970, το C-1 Trader μετέφερε αλληλογραφία και εφόδια στα αεροπλανοφόρα που βρίσκονταν στο θέατρο του Ειρηνικού στη διάρκεια του πολέμου του Βιετνάμ, αλλά και ως εκπαιδευτικά για επιχειρήσεις παντός καιρού από αεροπλανοφόρα. Συνολικά κατασκευάστηκαν 83 αεροσκάφη, συν των τεσσάρων αεροσκαφών *EC-1A Tracer* που μετατράπηκαν σε αεροσκάφη ηλεκτρονικών αντιμέτρων. Τα τελευταία C-1 αποσύρθηκαν από την ενεργό υπηρεσία το 1988 και σήμερα περίπου δέκα αεροσκάφη εξακολουθούν να πετούν ως κλασικά αεροσκάφη από συλλέκτες. 

## Εκδόσεις
;TF-1
:Έκδοση μεταφοράς φορτίου εν πλω του S2F Tracker με μεγενθυμένη άτρακτο και μεταφορική ικανότητα 9 επιβατών. Μετονομάστηκε σε C-1A το 1962. Κατασκευάστηκαν 87.
;TF-1Q
:Μετατροπή ηλεκτρονικών αντιμέτρων του TF-1. Μετονομάστηκε σε EC-1A το 1962. Μετατράπηκαν τέσσερα αεροσκάφη.
;TF-1W
:Έκδοση έγκαιρης ειδοποίησης (Ιπτάμενο Ραντάρ, Airborne Early Warning), από το οποίο προήλθε το WF-2 Tracer.
;C-1A
:Μετονομασία του TF-1 το 1962.
;EC-1A
:Μετονομασία του TF-1Q το 1962.

## Χρήστες
;

## Παρόμοιες εξελίξεις
* S-2 Tracker
* E-1 Tracer

## Συγκρίσιμα αεροσκάφη
* C-2 Greyhound

## Εξωτερικοί σύνδεσμοι

* Το C-1 Trader στο warbirdalley.com
* Το C-1 Trader στο airliners.net
* Το C-1 Trader στο midwaysailor.com

Κατηγορία:Μεταγωγικά αεροσκάφη
Κατηγορία:Αεροσκάφη ναυτικής αεροπορίας
Κατηγορία:Εμβολοκινητήρια στρατιωτικά αεροσκάφη
C-1
C-1

Με τον κωδικό **C-1** αναφέρονται τα ακόλουθα:

* Η μοτοσικλέτα BMW C1
* Το αυτοκίνητο Citroën C1

## Αεροσκάφη
* Το Αμερικανικό μεταγωγικό αεροσκάφος του Μεσοπολέμου Douglas C-1
* Το μεταγωγικό αεροσκάφος C-1 Trader του Αμερικανικού ναυτικού.
* Το Ιαπωνικό μεταγωγικό αεροσκάφος Kawasaki C-1
Βασίλειος Κοτρωνιάς

Ο **Βασίλης Κοτρωνιάς** (γεν. 25 Αυγούστου 1964) είναι Έλληνας πρωταθλητής σκακιού και ο πρώτος Έλληνας γκρανμαίτρ.

Έχει κερδίσει 10 πανελλήνια πρωταθλήματα, αριθμό ρεκόρ μέχρι σήμερα. Θεωρείται από τους αναβαθμιστές της σκακιστικής δραστηριότητας στην Ελλάδα. Έγινε ο πρώτος Έλληνας ο οποίος κέρδισε τον πρώην Παγκόσμιο Πρωταθλητή Ανατόλι Κάρποφ και έχει πλούσια συμμετοχή σε διεθνή και ελληνικά τουρνουά.

Υπήρξε μέλος των σκακιστικών συλλόγων (με χρονολογική σειρά): Εστία Κάτω Πετραλώνων, ΣΟ Πατρών, ΣΟ Περιστερίου, Κορυδαλλού,  ΣΟ Καβάλας, Πνευματικής Στέγης Περιστερίου και της Σκακιστικής Ακαδημίας Κορινθίας "Αργοναύτης". Αυτό τον καιρό είναι μέλος του συλλόγου ΣΟ Θωμάς Γεωργίου.

Ξεκίνησε από την ομάδα των Πετραλώνων και το 1985 παίρνει μεταγραφή στον ΣΟ Πατρών. Στον ΣΟ Πατρών κατέκτησε πολλούς ατομικούς και ομαδικούς τίτλους και έγινε μέλος της εθνικής ομάδας. Μετέπειτα κατέκτησε πολλούς τίτλους σε διασυλλογικό επίπεδο με τον ΣΟ Περιστερίου, τον ΣΟ Καβάλας και την ΠΣ Περιστερίου. Το 2013 κατέκτησε το διασυλλογικό πρωτάθλημα Ελλάδας με την Σκακιστική Ακαδημία Κορινθίας "Αργοναύτης".

Είναι διεθνής με δύο διαφορετικές εθνικές ομάδες, την εθνική Ελλάδος και την εθνική Κύπρου . Έχει συμμετάσχει και διεκδικήσει το αγγλικό πρωτάθλημα,
σε ολυμπιάδες, σε παγκόσμια πρωταθλήματα και σε πολλά μεγάλα τουρνουά όπως του Λινάρες, το Όπεν Τσεχίας κ.α.

Κατά τα έτη 2010 έως 2013 ήταν προπονητής της Εθνικής Ομάδας.

## Πολιτική
Ο Βασίλης Κοτρωνιάς ήταν υποψήφιος με το κόμμα Το Ποτάμι στις ευρωεκλογές του 2014, αλλά δεν εξελέγη. Στις εθνικές εκλογές του 2019 ήταν υποψήφιος με τον Σύριζα στην 'Α Αθηνών, όπου και κατέλαβε την τελευταία θέση μεταξύ 18 υποψηφίων του κόμματος.

## Τίτλοι

* Διεθνής Γκρανμαίτρ, 1990.
* Διεθνής Μαιτρ, 1986.
* FIDE Μαιτρ, 1985.
* Ατομικά Πρωταθλήματα Ελλάδας : 
:: 1986, 1987, 1988, 1990, 1991, 1992, 1994, 2006, 2010 , 2014

* Βαλκανικό κύπελλο με την εθνική ομάδα :
::Χρυσό : 1982 (εφηβικό), 1992
::Αργυρό : 1986, 1993, 1994
::Χάλκινο : 1988, 1990

## Συγγραφικό έργο
* Carlsen's Assault on the Throne (2013) by Vassilios Kotronias & Sotiris Logothetis
* Kotronias on the King's Indian Fianchetto Systems by Vassilios Kotronias (2013) ISBN 978-1-906552-50
* Kotronias, Vassilios (2011). *The Grandmaster Battle Manual*. Quality Chess. ISBN 978-1-906552-52-7.
* (With Andreas Tzermiadianos) *Beating the Petroff*, Sterling Pub Co Inc, 2005. ISBN 978-0713489194
* *Beating the Flank Openings*, Batsford Chess Library, 1998.
* *Beating the Caro-Kann*, Batsford Chess Library, 1994.

## Παραπομπές


## Εξωτερικοί σύνδεσμοι
* Vasilios Kotronias προφίλ FIDE
* Ο Πρώτος Έλληνας διεθνής Γκραντ Μαιτρ στο σκάκι, Ο Πολυνίκης πρωταθλητής Ελλάδος, Ο Πρώτος Έλληνας που κέρδισε παγκόσμιο πρωταθλητή
* Λίστα με όλους τους πρωταθλητές Ελλάδος στο σκάκι

Κατηγορία:Έλληνες σκακιστές
Κατηγορία:Σκακιστές ΠΑΟ
Αλεξάντερ Λιτβινένκο

Ο **Αλεξάντερ** (Σάσα) **Λιτβινένκο** (*Алекса́ндр Ва́льтерович Литвине́нко*, 4 Δεκεμβρίου 1962 – 23 Νοεμβρίου 2006) ήταν Ρώσος συγγραφέας, πρώην πράκτορας της KGB, καθώς και της μετέπειτα Ομοσπονδιακής Υπηρεσίας Ασφαλείας (FSB).

## Βιογραφία
Γεννήθηκε στο Βορονέζ της Ρωσίας. Ο πατέρας του, ουκρανικής καταγωγής, ήταν ιατρός. Το 1988 εισήλθε στη μυστική υπηρεσία της Ρωσίας (KGB). Τον Νοέμβριο του 1998, ως πράκτορας της FSB, μαζί με άλλους, σε συνεντεύξεις κατηγόρησε τον Ρώσο πρόεδρο Μπόρις Γέλτσιν ότι μέσω της Ομοσπονδιακής Υπηρεσίας Ασφαλείας (FSB) σκόπευε να οργανώσει δολοφονίες πολιτικών αντιπάλων του. Με εντολή του αρχηγού της FSB, Βλαντίμιρ Πούτιν, απολύθηκε από την υπηρεσία. Όπως δήλωσε χρόνια αργότερα ο Πούτιν, πήρε την απόφαση να τον απολύσει *επειδή οι αξιωματούχοι της FSB δεν πρέπει να οργανώνουν συνεντεύξεις τύπου και να δημιουργούν σκάνδαλα*.

Μετά την απόλυσή του, συνελήφθη αρκετές φορές από την ρωσική αστυνομία και τον Νοέμβριο του 2000, ύστερα από πολλές περιπέτειες, κατέληξε στο Λονδίνο, όπου ζήτησε πολιτικό άσυλο. Στις 14 Μαΐου 2001, του δόθηκε πολιτικό άσυλο και τον Οκτώβριο του 2006 απέκτησε την αγγλική υπηκοότητα. Σύμφωνα με τον δικηγόρο της συζύγου του, ο Λιτβινένκο δούλευε για την βρετανική MI6, ενώ του είχε ζητηθεί να συνεισφέρει σε έρευνα για τη ρωσική μαφία.

Ο Αλεξάντερ Λιτβινένκο μαζί με τον Ρώσο ακαδημαϊκό Γιούρι Φελστίνσκι συνέγραψε το βιβλίο *Blowing Up Russia* (Ανατινάζοντας τη Ρωσία), στο οποίο ισχυριζόταν ότι εκείνες οι βομβιστικές επιθέσεις του 1999, πριν την διεξαγωγή των προεδρικών εκλογών, ήταν σχεδιασμένες από την FSB και τον ίδιο τον Πούτιν, ο οποίος εκλέχτηκε πρόεδρος της Ρωσίας, υποσχόμενος την πάταξη της Τσετσένικης τρομοκρατίας. Το βιβλίο, ωστόσο, κατακρίθηκε από ορισμένους, καθώς σε αυτό δεν παρουσιάζονταν συγκεκριμένα στοιχεία γι' αυτούς τους ισχυρισμούς.

Από το Λονδίνο ο Λιτβινένκο, γνωστός πλέον για την προσωπική και μακροχρόνια έχθρα του προς τον πρόεδρο της Ρωσίας, ασκούσε συνεχώς κριτική στην κυβέρνηση Πούτιν. Επίσης, τον κατέδειξε ως ηθικό αυτουργό για την επίθεση στο κοινοβούλιο της Αρμενίας, που στοίχισε τη ζωή του προέδρου της χώρας, για την ομηρία στο θέατρο της Μόσχας το 2003 από Τσετσένους τρομοκράτες και για τη δολοφονία της δημοσιογράφου Άννας Πολιτκόφσκαγια. Μία από τις τελευταίες του έρευνες σχετιζόταν με την εταιρεία Yukos.

Την 1η Νοεμβρίου 2006, δηλητηριάστηκε με πολώνιο 210. Το αποτέλεσμα ήταν να πεθάνει στις 23 Νοεμβρίου. Ενταφιάστηκε σε μουσουλμανικό νεκροταφείο, αφού λίγους μήνες πριν πεθάνει είχε ασπαστεί τον μουσουλμανισμό. Ύστερα από έρευνες η βρετανική αστυνομία κατέδειξε ως υπεύθυνο τον Αντρέι Λουγκοβόι. 

Ήταν παντρεμένος με τη Μαρίνα Λιτβινένκο και απέκτησαν έναν γιο. Είχε επίσης άλλα 2 παιδιά, από τον προηγούμενο γάμο του.

## Δείτε επίσης
* Υπόθεση Λιτβινένκο
* Άννα Πολιτκόφσκαγια

## Παραπομπές


Κατηγορία:Ρώσοι κατάσκοποι
Κατηγορία:Ρώσοι συγγραφείς
Κατηγορία:Δολοφονημένοι
Επαρχία του Τορίνο

Η **επαρχία του Τορίνο** (ιταλικά: *Provincia di Torino*) είναι επαρχία στην περιφέρεια του Πεδεμόντιου στην Ιταλία. Η έκτασή της είναι 6.829 τ.χλμ. και ο πληθυσμός της ανέρχεται σε 2.277.686 (2007) κατοίκους. Έδρα της επαρχίας είναι το Τορίνο (*Torino*). Συνολικά, η επαρχία αριθμεί 315 δήμους.

Συνορεύει βόρεια με την Κοιλάδα της Αόστης, δυτικά με τη Γαλλία, νότια με την επαρχία του Κούνεο και ανατολικά με τις επαρχίες της Μπιέλλα, του Άστι, της Αλεξάνδρειας και του Βερτσέλλι.

## Κύριοι δήμοι

## Εξωτερικοί σύνδεσμοι


Τορινο
Πυροβολείο

**Πυροβολείο** ονομάζεται οποιοδήποτε οχυρωματικό έργο από το οποίο εκτελούνται βολές από ένα ή περισσότερα πυροβόλα. Παλαιότερα λεγόταν *κανονιοστάσιο* και ορίζονταν ως θέση των κανονιών πάνω στα φρούρια και σε άλλες οχυρωματικές θέσεις. Στη σύγχρονη μόνιμη οχυρωματική τα πυροβολεία αποτελούν συνήθως πύργους ή γοργύρους (χαμηλά ημικυκλικά ή ολοκυκλικά κτίσματα με υπόγεια σήραγγα ή περιφερειακό όρυγμα). Στην "οχυρωματική εκστρατείας"  κατασκευάζονται ταχύεργα πυροβολεία με ανασκαφή των γαιών για την προστασία των πυροβολητών από τα εχθρικά πυρά.
Για την προκάλυψη του υλικού, από την όψη του εχθρού, χρησιμοποιούνται διάφορα φυσικά επιπροσθήματα π.χ. θάμνοι, συστάδες δένδρων, φυσικές κοιλότητες κ.λπ. ή ταχνητά παρόμοια όπως ειδικά δίκτυα παραλλαγής με τα οποία και καλύπτονται.

Γενικά η θεση τους προσδιορίζεται αφενός από τη σπουδαιότητα του χώρου και το σκοπό κάλυψης, αφετέρου συνδυάζοντας και το μέγιστο δυνατό ορατό τομέα ελέγχου. Τα αναγειρόμενα πυροβολεία σε ακτές προς αντιμετώπιση της από θαλάσσης προσβολής ονομάζονται *επάκτια πυροβολεία*. Τέτοια πυροβολεία υπήρχαν παλαιότερα στις εισόδους λιμένων και σε ακτές προσφερόμενες σε προσγειαλώσεις. 
Μεγάλα πυροβολεία σε έκταση, επάνδρωση, και δύναμη πυρός ονομάζονται οχυρά, (π.χ. οχυρά Γραμμής Μεταξά). Σπουδαία πυροβολεία ήταν και εκείνα της φύλαξης γεφυρών, στενών διόδων κ.λπ. 
Σημειώνεται επίσης ότι κατά τον Β' Παγκόσμιο Πόλεμο αναπτύχθηκε, περιορισμένα, από τον γερμανικό στρατό και ένα είδος "σιδηροδρομικού πυροβολείου" πάνω σε ειδικά διαμορφωμένο βαγόνι που παρέμεινε όμως στο στάδιο του πειραματισμού, λόγω του μεγάλου μειονεκτήματος της μοναδικής κατεύθυνσης βολής, εκείνης της σιδηροδρομικής γραμμής.

Στα πολεμικά πλοία οι πύργοι των πυροβόλων δεν ονομάζονται πυροβολεία, αλλά όλοι μαζί συγκροτούν το πυροβολικό του πλοίου, που λέγεται και ναυτικό πυροβολικό που διευθύνεται από τον Αξιωματικό Διευθυντή πυροβολικού (του πλοίου).

## Δείτε επίσης
*Πυροβολείο χαιρετισμών ή *απόδοσης τιμών*

Κατηγορία:Οχυρώσεις
Κατηγορία:Πυροβολικό
Αντρέι Λουγκοβόι

Ο **Αντρέι Λουγκοβόι** είναι επιχειρηματίας και πολιτικός.

Γεννήθηκε το 1966 και το 1987 προσχώρησε στην 9η διεύθυνση της KGB που παρείχε την ασφάλεια για τους κορυφαίους κρατικούς ανώτερους υπαλλήλους. Το 1991 εργάστηκε στην προσωπική μονάδα ασφάλειας του Κρεμλίνου μέχρι την παραίτησή του, το 1996. Για ένα χρονικό διάστημα εργάστηκε ως σωματοφύλακας του πρώην πρωθυπουργού Γεγκόρ Γκαϊντάρ.

Δραστηριοποιήθηκε επιχειρηματικά στον τομέα ιδιωτικής ασφάλειας. Από την 1η Νοεμβρίου του 2006 αναμείχθηκε στην υπόθεση του Λιτβινένκο. Ο θάνατος του Λιτβινένκο σύμφωνα με τις βρετανικές αρχές οφείλεται στον Αντρέι Λουγκοβόι, του οποίου η έκδοση ζητήθηκε από τη Μόσχα. Η ρωσική κυβέρνηση αρνήθηκε με αποτέλεσμα να δημιουργηθεί διπλωματική κρίση μεταξύ της Ρωσίας - Βρετανίας.

Το 2007 εκλέχτηκε με το ακροδεξιό κόμμα LDPR του Βλαντιμίρ Ζιρινόφσκι βουλευτής στη Δούμα.

## Παραπομπές


Κατηγορία:Ρώσοι πολιτικοί
Επαρχία του Κούνεο

Η **επαρχία του Κούνεο** (ιταλικά: *Provincia di Cuneo*) είναι επαρχία στην περιφέρεια του Πεδεμόντιου στην Ιταλία. Η έκτασή της είναι 6.903 τ.χλμ. και ο πληθυσμός της ανέρχεται σε 582.968 κατοίκους (2008). Έδρα της επαρχίας είναι το Κούνεο (*Cuneo*). Συνολικά, η επαρχία αριθμεί 250 δήμους.

Συνορεύει δυτικά με τη Γαλλία, βόρεια με την επαρχία του Τορίνο, ανατολικά με την επαρχία του Άστι και νότια με την επαρχία της Σαβόνας και την επαρχία της Ιμπέρια της περιφέρειας της Λιγουρίας.

Είναι η τρίτη μεγαλύτερη επαρχία της Ιταλίας μετά τις επαρχίες του Μπολτζάνο και της Φότζια, γι'αυτό και συχνά αναφέρεται στο Πεδεμόντιο ως «*λα Γκράντα*», δηλαδή «*η Μεγάλη*».

## Κύριοι Δήμοι

## Εξωτερικοί σύνδεσμοι
* 


Κουνεο
Πεδινό Κιλκίς

Το **Πεδινό** είναι οικισμός της Κεντρικής Μακεδονίας στην Περιφερειακή Ενότητα Κιλκίς.

## Γενικά στοιχεία
Το Πεδινό βρίσκεται προς τα όρια με την Περιφερειακή Ενότητα Θεσσαλονίκης, περίπου 40 χλµ. βόρεια της πόλης της Θεσσαλονίκης και 13 χλμ. νότια του Κιλκίς. Ανήκει διοικητικά στην Δημοτική Ενότητα Γαλλικού και τον Δήµο Κιλκίς. Το Πεδινό είχε 1.084 μόνιμους κατοίκους κατά την απογραφή του 2001, με αυτήν του 2011 είχε 817 ενώ με την απογραφή του 2021 έχει 655. Το χωριό βρίσκεται σε υψόμετρο 140 μέτρων ανάμεσα στην Ε.Ο. Κιλκίς - Θεσσαλονίκης (Δ.) και την Σιδηροδρομική Γραμμή Θεσσαλονίκης - Σκόπια (Α.).

Οι κάτοικοι ασχολούνται µε τη γεωργία και την καλλιέργεια σιταριού. Λίγοι πια, ασχολούνται µε την κτηνοτροφία, ενώ πολλοί στράφηκαν στον βιοτεχνικό τοµέα δίνοντας άλλη ώθηση στην οικονοµία του τόπου και προσφέροντας θέσεις εργασίας. Στην καταγωγή τους, οι κάτοικοι, είναι Θρακιώτες, πρόσφυγες από την Ανατολική Θράκη. Προέρχονται κυρίως από τα χωριά: Γενίκιοϊ, Αϊβαλί (Κύδωνες) και Ηράκλεια αλλά υπάρχουν και οικογένειες από την Πέτρα, το Αλεπλί, το Κουμρουλάρι, το Σχολάρι, τη Βιζύη, την Πάνιδο, τη Γέννα, το Γενί Τσιφλίκ κ.ά. Επίσης υπάρχουν λίγες οικογένειες Μικρασιατών προσφύγων από το Σαράϊ, το Ικόνιο της Μικράς Ασίας αλλά και από το Καρς του Πόντου.

Το χωριό αρχικά ονομαζόταν *Χασάν Όμπασι* (δηλαδή κτήμα του Χασάν) και σαν κοινότητα αναγνωρίστηκε με την παραπάνω ονομασία το 1919. Αποτελούνταν από δύο συνοικισμούς, το Χασάν Όμπασι και το Καβακλί. Το 1927 το Χασάν Όμπασι ονομάστηκε Πεδινό και το Καβακλί, Πέρινθος.

Πηγές αναφέρουν ότι το χωριό πήρε το όνομα Πεδινό γιατί στον Βαλκανικό Πόλεμο, το 1913 (Μάχη του Κιλκίς), ήταν εγκατεστημένο στην περιοχή το πεδινό πυροβολικό.

Χαρακτηρίζεται ανταλλάξιμο χωριό. Σύμφωνα με την απογραφή του 1920 το Πεδινό είχε 299 κατοίκους και η Πέρινθος 35. Με τη μετακίνηση, όμως, των πληθυσμών μετά τη Μικρασιατική Καταστροφή (1922) ο πληθυσμός του Πεδινού αυξήθηκε στους 752 και της Περίνθου στους 169.

## Παραπομπές


## Εξωτερικοί σύνδεσμοι
* Επίσημη Ιστοσελίδα Πεδινού Κιλκίς

Κατηγορία:Δήμος Γαλλικού
Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Πρώτος θερμοδυναμικός νόμος

Ο **πρώτος θερμοδυναμικός νόμος** αποτελεί μια έκφραση της αρχής διατήρησης της ενέργειας, δηλαδή του γεγονότος ότι σε ένα απομονωμένο σύστημα η ενέργεια ούτε καταστρέφεται ούτε δημιουργείται εκ του μηδενός, αλλά μετατρέπεται από τη μια μορφή σε μια άλλη. Ο πρώτος νόμος μπορεί να διατυπωθεί ως εξής:

*Το ποσό θερμότητας (Q) που απορροφά ή αποβάλλει ένα θερμοδυναμικό σύστημα είναι ίσο με το αλγεβρικό άθροισμα της μεταβολής της εσωτερικής του ενέργειας και του έργου που παράγει ή δαπανά το σύστημα.*

Η μαθηματική διατύπωση του πρώτου θερμοδυναμικού νόμου είναι:

  \Delta\ {U}= Q  - W  

όπου U είναι η μεταβολή της εσωτερικής ενέργειας του συστήματος που μελετούμε,  W  το έργο (που μπορεί να είναι μηχανικό, ηλεκτρικό, μαγνητικό, κτλ.) που παράγεται από το σύστημα και  Q  το ποσό της θερμότητας που απορροφά το σύστημα από το περιβάλλον του. Στις μαθηματικές εκφράσεις της Θερμοδυναμικής καθοριστικό ρόλο παίζουν τα πρόσημα των ποσοτήτων που χρησιμοποιούνται. Έτσι, σύμφωνα με τις συνηθισμένες συμβάσεις που ακολουθούνται, τα πρόσημα έχουν ως εξής:
* Όσον αφορά το έργο W, λαμβάνεται με θετικό πρόσημο όταν το έργο παράγεται από το υπό μελέτη σύστημα, ενώ λαμβάνεται με αρνητικό πρόσημο όταν παράγεται από τις εξωτερικές δυνάμεις που επιδρούν πάνω στο σύστημα.
* Όσον αφορά τη θερμότητα Q, λαμβάνεται με θετικό πρόσημο όταν απορροφάται από το σύστημα, ενώ λαμβάνεται με αρνητικό πρόσημο όταν εκλύεται από το σύστημα στο περιβάλλον.

Πρωτος
Ολυμπιακό Κέντρο Αντισφαίρισης Αθήνας

Το **Ολυμπιακό Κέντρο Αντισφαίρισης** ανήκει στις εγκαταστάσεις του Ολυμπιακού Αθλητικού Κέντρου Αθηνών στο Μαρούσι. Δημιουργήθηκε το 1990 σε μια έκταση 66 στρεμμάτων αλλά ανακατασκευάστηκε πλήρως για τους Ολυμπιακούς Αγώνες του 2004. Στους Αγώνες, φιλοξένησε τα ολυμπιακά τουρνουά αντισφαίρισης.

## Τεχνικά Χαρακτηριστικά
Αποτελείται συνολικά από 16 γήπεδα. Το μεγαλύτερο είναι το *Κεντρικό Γήπεδο*, χωρητικότητας 8.600 θεατών. Άλλα δύο μικρότερα, 4.300 θεατών για τους ημιτελικούς και τα υπόλοιπα 13 γήπεδα, 200 θεατών το καθένα. Το Κέντρο Αντισφαίρισης ολοκληρώθηκε το Φεβρουάριο του 2004 και άνοιξε επίσημα στις 2 Αυγούστου.

Η επιφάνεια των γηπέδων (courts) είναι η DecoTurf. Η ίδια χρησιμοποιείται και στα γήπεδα του Αμερικανικού Όπεν *(US Open)*, τουρνουά του Γκραν Σλαμ στη Νέα Υόρκη.

## Εξωτερικοί σύνδεσμοι
* Εικονική περιήγηση 360° του ΟΑΚΑ στην ιστοσελίδα myPanorama.gr 

Κατηγορία:Κλειστά στάδια στην Ελλάδα
Κατηγορία:Αθλητικές εγκαταστάσεις στην Αθήνα
Αντισφαιριση
Κατηγορία:Γήπεδα αντισφαίρισης στην Ελλάδα
Επαρχία του Άστι

Η **επαρχία του Άστι** (ιταλικά: *Provincia di Asti*) είναι επαρχία στην περιφέρεια του Πεδεμόντιου στην Ιταλία. Η έκτασή της είναι 1.511 τ.χλμ. και ο πληθυσμός της ανέρχεται σε 217.197 (2007) κατοίκους. Έδρα της επαρχίας είναι το Άστι (*Asti*). Συνολικά, η επαρχία αριθμεί 118 δήμους.

Συνορεύει βόρειοδυτικά με την επαρχία του Τορίνο, ανατολικά με την επαρχία της Αλεξάνδρειας, νότια με τη Λιγουρία (επαρχία της Σαβόνας) και δυτικά με την επαρχία του Κούνεο. 

Η περιοχή είναι διάσημη για το ομώνυμο ιταλικό κρασί D' Asti.  

## Κύριοι Δήμοι

## Εξωτερικοί σύνδεσμοι
* 


Αστι
Τεκμήριο (βιβλιοθηκονομία)

**Τεκμήριο** ονομάζεται οποιοδήποτε είδος υλικού διαθέτει μία βιβλιοθήκη, το οποίο αποτελεί μέρος της συλλογής της. Κάθε τεκμήριο εξ ορισμού είναι φορέας πληροφορίας και γνώσης. Έτσι, τεκμήριο μπορεί να είναι ένα βιβλίο, περιοδικό, εφημερίδα, βιντεοκασέτα, DVD, δίσκος μουσικής σε βινύλιο ή ως CD, χάρτης, μικροφίλμ, λογισμικό σε CD, slides, ή ακόμη και οποιοδήποτε άλλο υλικό αντικείμενο όπως αντίγραφο μουσειακού εκθέματος, επιτραπέζιο παιχνίδι κτλ.
Τα τεκμήρια μπορούν να κατηγοριοποιηθούν σε έντυπο υλικο (π.χ. βιβλία, περιοδικά, χάρτες), οπτικοακουστικό υλικό (δίσκος μουσικής, ταινία DVD) και  υλικό αντικείμενο (*realia*) (π.χ. ένα μουσειακό έκθεμα). 
Τα τεκμήρια μπορούν επίσης να κατηγοριοποιηθούν σύμφωνα με τον τρόπο αποθήκευσης των γνωστικών δεδομένων σε ψηφιοποιημένο υλικό που το «διαβάζει» ένας ηλεκτρονικός υπολογιστής διότι η πληροφορία είναι αποθηκευμένη σε bits ή αναλογικό υλικό στο οποίο η πληροφορία είναι αποθηκευμένη σε μορφή ατόμων (*atoms*).

Σε μία συνηθισμένη, συμβατική βιβλιοθήκη, τα περισσότερα ή όλα τα τεκμήρια είναι φυσικά αντικείμενα που μπορούμε να αγγίξουμε. Π.χ. ένα βιβλίο ή ένας χάρτης. Ακόμη και τεκμήρια που φέρουν ψηφιοποιημένες πληροφορίες είναι απτά φυσικά αντικείμενα, αν η πληροφορία έχει αποθηκευτεί σε ένα υλικό μέσο π.χ. ένα CD ή DVD, το οποίο μάλιστα συνήθως βρίσκεται πακεταρισμένο σε κάποια άλλη συσκευασία, ένα φάκελο ή ένα κουτί.
Όμως στις ψηφιακές βιβλιοθήκες, όλα τα τεκμήρια είναι άυλα. Όταν ένας χρήστης τους χρησιμοποιήσει ένα τεκμήριό τους, λαμβάνει την πληροφορία μόνο σε μορφή bits μέσω του υπολογιστή του και του Διαδικτύου. 
Γνωστά παραδείγματα άυλων τεκμηρίων είναι τα ηλεκτρονικά βιβλία, διάφορα πακέτα λογισμικού, ή βιντεοσκοπημένες ψηφιακά ταινίες.  
Τα άυλα αυτά ψηφιακά τεκμήρια μειώνουν το κόστος λειτουργίας της βιβλιοθήκης διότι λόγω ακριβώς των ιδιαίτερων χαρακτηριστικών τους είναι εύκολα στην αναπαραγωγή, καταλαμβάνουν ελάχιστο χώρο, διατίθενται εύκολα μέσω του διαδικτύου χωρίς χωροχρονικούς περιορισμούς και είναι πολυμορφικά επειδή συνδυάζουν κείμενο, εικόνα και ήχο.
Από την άλλη μεριά, τα άυλα ψηφιακά τεκμήρια προϋποθέτουν τη δυνατότητα συμμετοχής στην κοινωνία της πληροφορίας, επομένως ενδέχεται να αυξήσουν τις διακρίσεις λόγω του υπάρχοντος ψηφιακού χάσματος μεταξύ πλουσίων και φτωχών χωρών ή κοινωνικών ομάδων.

## Δείτε επίσης
* Κατάλογος μεγαλύτερων βιβλιοθηκών

## Παραπομπές


Κατηγορία:Βιβλιοθηκονομία
Ασπροπουλιά Μεσσηνίας

Η **Ασπροπουλιά** είναι οικισμός της Περιφερειακής Ενότητας Μεσσηνίας, στην Περιφέρεια Πελοποννήσου, με πληθυσμό 141 κατοίκων, σύμφωνα με την Απογραφή του 2011. Διοικητικά ανήκει στην **Κοινότητα Ασπροπουλιάς** και υπάγεται στη Δημοτική Ενότητα Άριος, του Δήμου Καλαμάτας.
## Γενικά στοιχεία
Ο οικισμός είναι κτισμένος στην περιοχή του Μεσσηνιακού κάμπου, δίπλα στον ποταμό Άρι, σε υψόμετρο 23 μέτρων. Βρίσκεται περίπου 12 χιλιόμετρα βορειοδυτικά από την πρωτεύουσα του νομού, Καλαμάτα. Αναφέρεται το 1853 στον β΄ τόμο των «Ελληνικών» του Ιάκωβου Ρίζου Ραγκαβή και σύμφωνα με τον Έλληνα λόγιο είχε πληθυσμό 420 κατοίκων.

Μέχρι το 1928 έφερε το όνομα **Μπισμπάρδι**, ενώ διοικητικά υπαγόταν από το 1835 μέχρι το 1912 στο Δήμο Άριος. Έκτοτε έως το 1997, περιήλθε στην Επαρχία Καλαμών. Στη συνέχεια αποτέλεσε τμήμα του Καποδιστριακού Δήμου Άριος, ενώ από το 2011 βρίσκεται εντός των ορίων της Δημοτικής Ενότητας Άριος, του Δήμου Καλαμάτας.

Οι κάτοικοι του οικισμού ασχολούνται κυρίως με την αγροτική παραγωγή (ελαιοπαραγωγή). Ο κύριος Ιερος  Ναός της Ασπροπουλιάς είναι αφιερωμένος στη Ζωοδόχο Πηγή, ενώ το σημαντικότερο πανηγύρι του χωριού, πραγματοποιείται στις 20 Ιουλίου, ημέρα γιορτής του Προφήτη Ηλία.

## Διοικητικές μεταβολές

* 21-04-1835, ο οικισμός Μπισμπάρδι προσαρτάται στο Δήμο Άριος.
* 31-08-1912, ο οικισμός Μπισμπάρδι αποσπάται από το Δήμο Άριος και προσαρτάται στην Κοινότητα Ασλάναγα.
* 22-12-1927, ο οικισμός Μπισμπάρδι μετονομάζεται σε Ασπροπουλιά.
* 26-09-1946, ο οικισμός Ασπροπουλιά αποσπάται από την Κοινότητα Άριος και ορίζεται έδρα της Κοινότητας Ασπροπουλιάς.
* 04-12-1997, ο οικισμός Ασπροπουλιά αποσπάται από την Κοινότητα Ασπροπουλιάς και προσαρτάται στο Δήμο Άριος.
* 07-06-2010, ο οικισμός Ασπροπουλιά αποσπάται από το Δήμο Άριος και προσαρτάται στο Δήμο Καλαμάτας.

## Απογραφές πληθυσμού

## Παραπομπές


Κατηγορία:Χωριά της περιφερειακής ενότητας Μεσσηνίας
Κατηγορία:Δήμος Καλαμάτας
Μιχάλης Μορφής

Ο **Μιχάλης Μορφής** (Λευκωσία, Κύπρος, 15 Ιανουαρίου 1979) είναι Κύπριος παλαίμαχος διεθνής ποδοσφαιριστής που αγωνιζόταν στη θέση του τερματοφύλακα. Κατά το μεγαλύτερο μέρος της καριέρας του υπήρξε ποδοσφαιριστής του ΑΠΟΕΛ, ενώ μετά την απόσυρσή του από την ενεργό δράση παραμένει στον χώρο του ποδοσφαίρου ως προπονητής τερματοφυλάκων.

## Αθλητική καριέρα

### Στον ΑΠΟΕΛ
Ο Μορφής γεννήθηκε το 1979 στη Λευκωσία και ξεκίνησε την ενασχόλησή του με το ποδόσφαιρο από τα τμήματα υποδομής του ΑΠΟΕΛ, προωθούμενος από νεαρή ηλικία στην επαγγελματική ομάδα του συλλόγου. Αγωνίστηκε για πρώτη φορά στο πρωτάθλημα κατά τη διάρκεια της περιόδου 1997/98 μετρώντας εκείνη τη χρονιά 3 συμμετοχές, ενώ από τη σεζόν 2000/01 και έπειτα καθιερώθηκε για αρκετά χρόνια ως βασική επιλογή για τη θέση του τερματοφύλακα. Κατά την ύστερη περίοδο της παρουσίας του στους «γαλαζοκίτρινους» ο Μορφής αποτελούσε εναλλακτική επιλογή πίσω από τον Διονύση Χιώτη, ενώ την τελευταία του χρονιά αντιμετώπισε αρκετά προβλήματα τραυματισμών. Αποχώρησε από τον ΑΠΟΕΛ τον Μάρτιο του 2010 μετά από λύση της συνεργασίας των δύο πλευρών. Με την ομάδα της Λευκωσίας έλαβε μέρος σε 198 αγώνες πρωταθλήματος, σε αρκετές αναμετρήσεις στο πλαίσιο των ευρωπαϊκών διοργανώσεων, καθώς και στον νικηφόρο τελικό Κυπέλλου του 2006 με αντίπαλο την ΑΕΚ Λάρνακας.

Ως ποδοσφαιριστής του ΑΠΟΕΛ πανηγύρισε την κατάκτηση τεσσάρων πρωταθλημάτων (2002, 2004, 2007 και 2009), τριών κυπέλλων (1999, 2006 και 2008) και τεσσάρων σούπερ καπ (2002, 2004, 2008 και 2009).

### Μετέπειτα σταδιοδρομία
Επόμενος σταθμός της καριέρας του Μορφή ήταν η ΠΑΕΕΚ, με τα χρώματα της οποίας αγωνίστηκε για δύο σεζόν, μετρώντας 50 συμμετοχές στο πρωτάθλημα της Β΄ κατηγορίας. Ακολούθησε ένα σύντομο πέρασμα από την Αναγέννηση Δερύνειας που συμμετείχε στην ίδια κατηγορία και στη συνέχεια αποκτήθηκε από τη Δόξα Κατωκοπιάς - ομάδα της Α΄ κατηγορίας - όπου και ολοκλήρωσε την καριέρα του. Αγωνίστηκε για τελευταία φορά με την ομάδα τη σεζόν 2015/16, ενώ το 2017 επανήλθε προσωρινά στην ενεργό δράση προκειμένου να καλυφθούν τα αγωνιστικά κενά που είχαν προκύψει στη θέση του τερματοφύλακα.

### Εθνική ομάδα
Ο Μορφής πραγματοποίησε το ντεμπούτο του με την εθνική ομάδα της Κύπρου τον Απρίλιο του 2001 σε εκτός έδρας αναμέτρηση κόντρα στην Ολλανδία για την προκριματική φάση του Παγκοσμίου Κυπέλλου του 2002 (ήττα με 4-0). Αγωνίστηκε για τελευταία φορά ως διεθνής τον Φεβρουάριο του 2011 σε εντός έδρας φιλικό με αντίπαλο τη Ρουμανία και συνολικά κατέγραψε 22 συμμετοχές με το αντιπροσωπευτικό συγκρότημα.

## Προπονητική καριέρα
Κατά το πέρασμά του από τη Δόξα Κατωκοπιάς και όντας ακόμη ενεργός ποδοσφαιριστής, ο Μορφής είχε παράλληλα και καθήκοντα προπονητή τερματοφυλάκων. Από το 2018 μέχρι το 2021 διετέλεσε προπονητής τερματοφυλάκων στον ΑΠΟΕΛ.

## Παραπομπές


## Εξωτερικοί σύνδεσμοι
* 

Κατηγορία:Κύπριοι ποδοσφαιριστές
Κατηγορία:Ποδοσφαιριστές Εθνικής Κύπρου
Κατηγορία:Ποδοσφαιριστές ΑΠΟΕΛ
Κατηγορία:Τερματοφύλακες ποδοσφαιριστές
Κατηγορία:Ποδοσφαιριστές ΠΑΕΕΚ Κερύνειας
Κατηγορία:Ποδοσφαιριστές Αναγέννησης Δερύνειας
Κατηγορία:Ποδοσφαιριστές Δόξας Κατωκοπιάς
Ροδιά (αποσαφήνιση)

Το λήμμα **Ροδιά** μπορεί να αναφέρεται:

* Στο φυτό ροδιά.

Στους οικισμούς:

* Ροδιά Αχαΐας
** Ροδιά Διακοπτού Αχαΐας
** Ροδιά Φαρρών Αχαΐας
* Ροδιά Γρεβενών
* Ροδιά Ηλείας
* Ροδιά Ηρακλείου
* Ροδιά Λάρισας
* Ροδιά Μαγνησίας
* Ροδιά Μεσσηνίας

Κατηγορία:Αποσαφηνίσεις ελληνικών τοπωνυμίων
Ελιά (αποσαφήνιση)

Με την ονομασία **ελιά** και ομόγραφα αυτής μπορεί να αναφερόμαστε σε κάποιο από τα παρακάτω.

## Βοτανική
* Ελιά, δέντρο
* Ελιά (καρπός)

## Οικισμοί
*Ελιά Έβρου
* Ελιά Εύβοιας
* Ελιά Ηρακλείου
* Ελιά Θεσπρωτίας
* Ελιά Κερύνειας
* Ελιά Λακωνίας
* Ελιά Λάρισας
* Ελιά Λευκωσίας
* Ελιά Μεσσηνίας
* Ελιά Πρέβεζας
*Ελιά Φωκίδας
* Ελιά Χαλκιδικής

## Πρόσωπα
* Ελία Καζάν
* Έλια Καλλιγεράκη

## Άλλες χρήσεις
* Σπίλος
* Ελιά - Δημοκρατική Παράταξη
* *[[Η ελιά]]* (ταινία)

Κατηγορία:Αποσαφηνίσεις ελληνικών τοπωνυμίων
Εξουσιοδότηση (υπολογιστές)

Στον κλάδο της επιστήμης των υπολογιστών που αφορά την ασφάλεια, η **εξουσιοδότηση** (αγγλ. Authorization) είναι έννοια που αναφέρεται στη διαδικασία του να επιτρέπουμε πρόσβαση σε πόρους μόνο σε αυτούς που επιτρέπεται να τους χρησιμοποιούν. Πιο τυπικά είναι μια διαδικασία (συνήθως μέρος του λειτουργικού συστήματος) που προστατεύει πόρους του υπολογιστή, επιτρέποντας αυτοί να χρησιμοποιηθούν μόνο από χρήστες που είναι σχετικά εξουσιοδοτημένοι. Οι πόροι αυτοί μπορεί να είναι αρχεία, δεδομένα, προγράμματα, συσκευές κτλ.

Η *Εξουσιοδότηση* (δηλ. η  απόφαση για το αν θα δοθεί συγκεκριμένη πρόσβαση) είναι μια διαδικασία που δεν πρέπει να συγχέεται με την συγγενική διαδικασία στον τομέα της ασφάλειας, αυτή της *Πιστοποίησης* (αναγνώριση ταυτότητας) (αγγλ. Authentication), πάνω στην οποία όμως βασίζεται.

Κατηγορία:Έλεγχος πρόσβασης υπολογιστή
Κατηγορία:Έλεγχος πρόσβασης
Κατηγορία:Εξουσία
Επισκοπή (αποσαφήνιση)

Ο όρος **Επισκοπή** μπορεί να αναφέρεται:

* Στην εκκλησιαστική διοικητική διαίρεση, την έδρα επισκόπου

Με το όνομα *Επισκοπή* είναι γνωστοί οι εξής οικισμοί και τοπωνύμια:

Στην Κρήτη:
* Επισκοπή Ιεράπετρας, χωριό της Κοινότητος Κάτω Χωρίου του Δήμου Ιεράπετρας στον Νομό Λασιθίου
* Επισκοπή Μυλοποτάμου, χωριό και έδρα ομώνυμης κοινότητος του Δήμου Μυλοποτάμου στον Νομό Ρεθύμνης
* Επισκοπή Πεδιάδος, χωριό και έδρα ομώνυμης κοινότητος του Δήμου Χερσονήσου (παλαιότερα του Δήμου Επισκοπής στον Νομό Ηρακλείου
* Επισκοπή Ρεθύμνης, χωριό και έδρα ομώνυμης κοινότητος του Δήμου Ρεθύμνης στον Νομό Ρεθύμνης
* Επισκοπή Κισσάμου, χωριό και έδρα ομώνυμης κοινότητος του Δήμου Πλατανιά στον Νομό Χανίων
* Επισκοπή Κυδωνίας, χωριό της Κοινότητος Αγιάς του Δήμου Χανίων στον Νομό Χανίων
* Επάνω Επισκοπή Σητείας, χωριό της Κοινότητος Αγίου Γεωργίου (Τουρτούλων) του Δήμου Σητείας στον Νομό Λασιθίου
* Κάτω Επισκοπή Λασιθίου, χωριό της Κοινότητος Πισκοκεφάλου του Δήμου Σητείας στον Νομό Λασιθίου
* Μικρά Επισκοπή Μονοφατσίου, οικισμός της Κοινότητος Παρτίρων του Δήμου Μινώα Πεδιάδος στον Νομό Ηρακλείου

Στην υπόλοιπη Ελλάδα:
* Επισκοπή Αρκαδίας
* Επισκοπή, χωριό στα σύνορα Ευρυτανίας και Αιτωλοακαρνανίας
* Επισκοπή Εύβοιας
* Επισκοπή Νάουσας στην Ημαθία
* Επισκοπή Αντιγονιδών Ημαθίας
* Επισκοπή Κέρκυρας
* Επισκοπή Γωνιάς στη Σαντορίνη
* Επισκοπή Κύθνου
* Επισκοπή Μεσσηνίας
* Επισκοπή Ύδρας
* Επισκοπή Καλάμου στη Λευκάδα

Στην Κύπρο:
* Επισκοπή Λεμεσού
* Επισκοπή Πάφου

Στην Αλβανία:
* Επισκοπή, πρωτεύουσα του νομού Ντίμπρας της Αλβανίας
* Επισκοπή Αργυροκάστρου (Δρόπολη)

Μπορεί να αναφέρεται επίσης, ως παραφθορά, σε έναν από τους παρακάτω οικισμούς της Κρήτης:
* Άνω Βιρανεπισκοπή Μυλοποτάμου, χωριό της Κοινότητος Έρφων του Δήμου Ρεθύμνης στον Νομό Ρεθύμνης
* Βιρανεπισκοπή Μυλοποτάμου, χωριό της Κοινότητος Έρφων του Δήμου Ρεθύμνης στον Νομό Ρεθύμνης
* Επάνω Επισκοπή Σητείας, χωριό της Κοινότητος Αγίου Γεωργίου (Τουρτούλων) του Δήμου Σητείας στον Νομό Λασιθίου
* Κάτω Επισκοπή Λασιθίου, χωριό της Κοινότητος Πισκοκεφάλου του Δήμου Σητείας στον Νομό Λασιθίου
* Μικρά Επισκοπή Μονοφατσίου, οικισμός της Κοινότητος Παρτίρων του Δήμου Μινώα Πεδιάδος στον Νομό Ηρακλείου
* Πισκοκέφαλο Σητείας, χωριό και έδρα ομώνυμης κοινότητος του Δήμου Σητείας στον Νομό Λασιθίου
* Πισκοπιανό Πεδιάδος, χωριό της Κοινότητος Λιμένος Χερσονήσου του Δήμου Χερσονήσου στον Νομό Ηρακλείου
* Σκοπή Σητείας, χωριό και έδρα ομώνυμης κοινότητος του Δήμου Σητείας στον Νομό Λασιθίου
Αυθεντικοποίηση

**Αυθεντικοποίηση** (ή επαλήθευση ταυτότητας) ονομάζουμε τη διαδικασία της επαλήθευσης της ταυτότητας ενός ατόμου ή αντικειμένου, δηλαδή ότι αυτό που ισχυρίζεται ότι είναι, είναι πράγματι. Η αυθεντικοποίηση βασίζεται σε έναν ή περισσότερους παράγοντες αυθεντικοποίησης. Στην ανταλλαγή ηλεκτρονικών μηνυμάτων μας εξασφαλίζει ότι ένα μήνυμα έχει προέλθει από αυτόν που ισχυρίζεται ότι το έστειλε. 

## Παραπομπές



Κατηγορία:Έλεγχος πρόσβασης
Κατηγορία:Εφαρμογές κρυπτογραφίας
Κατηγορία:Έλεγχος πρόσβασης υπολογιστή
Κατηγορία:Συμβολαιογράφος
Κατηγορία:Συσκευασίες
Ιόνιος

Στην ελληνική μυθολογία με το όνομα **Ιόνιος** είναι γνωστά τα ακόλουθα *δύο* διαφορετικά πρόσωπα:

# Ιλλυριός ήρωας που εικάζεται ότι έδωσε το όνομά του στο Ιόνιο Πέλαγος, το οποίο πριν από αυτόν λεγόταν «Θάλασσα του Κρόνου και της Ρέας». Ο Ιόνιος ήταν γιος του Αδρία και καταγόταν κατά μία εκδοχή όχι από την Ιλλυρία, αλλά από τη νήσο Ίσσα της Δαλματίας, στα νομίσματα της οποίας ήταν χαραγμένη η απεικόνισή του.
# Γιος του Δυρράχου. Αυτός ο Ιόνιος βρήκε βίαιο θάνατο κατά λάθος. Συγκεκριμένα, ο Ηρακλής είχε προθυμοποιηθεί να βοηθήσει τον Δύρραχο, όταν αυτός δέχθηκε την επίθεση των αδελφών του. Κατά τη μάχη όμως ο Ηρακλής σκότωσε κατά λάθος τον Ιόνιο. Το πτώμα του πετάχτηκε στη θάλασσα, η οποία από τότε ονομάσθηκε «Ιόνιο Πέλαγος». Επομένως και αυτό το πρόσωπο συνδέεται με την ονοματοδοσία του πελάγους.

## Πηγή
* Emmy Patsi-Garin: *Επίτομο λεξικό Ελληνικής Μυθολογίας*, εκδοτικός οίκος «Χάρη Πάτση», Αθήνα 1969

Ιονιος
Ευάγγελος Μαυρόπουλος (αθλητής)

Ο **Βαγγέλης Μαυρόπουλος** (1935 - 22 Σεπτεμβρίου 1994) ήταν Έλληνας ποδοσφαιριστής. 

Γεννήθηκε το 1935 στο Οχυρό Δράμας και ήταν το τρίτο παιδί του Παναγιώτη και της Σοφίας. Τα πρώτα ποδοσφαιρικά του βήματα έγιναν στον Ερμή Οχυρού. Στη συνέχεια από το 1949 στην Ελπίδα Δράμας ενώ παράλληλα πραγματοποιούσε τις Γυμνασιακές του σπουδές. 

Το 1956 εκδήλωσε ενδιαφέρον για την απόκτησή του ο Απόλλων Αθηνών και η Ελπίδα τον παραχώρησε. Στον Απόλλωνα αγωνίστηκε από τον Μάϊο του 1956 μέχρι τον Φεβρουάριο του 1961, οπότε μετανάστευσε στην Αυστραλία και αγωνίστηκε στον «Πανελλήνιο» του Σίδνεϊ μέχρι τον Δεκέμβριο του 1962. Στα δύο χρόνια που αγωνίστηκε με την ομάδα του Πανελληνίου άφησε τις καλύτερες εντυπώσεις.

Για τον Μαυρόπουλο ενδιαφέρθηκε ο Παναθηναϊκός, όμως οι φίλαθλοι της ομάδας του Απόλλωνα αντιδρούσαν.  Ενώ βρισκόταν στην Αυστραλία, την Κυριακή 8 Οκτωβρίου 1961 κυκλοφόρησε στο γήπεδο στη διάρκεια ενός αγώνα η εφημερίδα «Νέα του Απόλλωνος» με πρωτοσέλιδο τίτλο: «Βόμβα, ο Μαυρόπουλος στον Παναθηναϊκό» . Αυτό εξαγρίωσε τους φιλάθλους, οι οποίοι θεώρησαν ότι η μετάβαση του Μαυρόπουλου στην Αυστραλία ήταν τέχνασμα για να θεωρηθεί ούτως ή άλλως χαμένος και έτσι να γίνει η παραχώρησή του χωρίς αντιδράσεις. Έσπευσαν λοιπόν οι φίλαθλοι στον τότε πρόεδρο της ομάδας κ. Κώστα Οικονόμου και πιέζοντάς τον απέσπασαν την υπόσχεση ότι: Όταν θα επέστρεφε ο Μαυρόπουλος από την Αυστραλία θα συνέχιζε να αγωνίζεται στον Απόλλωνα και δεν θα παραχωρούνταν στον Παναθηναϊκό. Έτσι ο Παναθηναϊκός έστρεψε την προσοχή του στον Αριστείδη Καμάρα τον οποίο και απέκτησε και μάλιστα είχε μια λαμπρή σταδιοδρομία μέχρι τα 36 του χρόνια. Ο Βαγγέλης επέστρεψε στην Ελλάδα το Δεκέμβριο του 1962 κατόπιν πρόσκλησης του Απόλλωνα και αγωνίστηκε για μερικούς μήνες οπότε διέκοψε οριστικά το ποδόσφαιρο σε ηλικία 28 χρονών πικραμένος διότι δεν τηρήθηκαν τα συμφωνηθέντα οικονομικά κίνητρα της επιστροφής του. Συμμετείχε σε πολλές αποστολές με την Εθνική ομάδα. 

Ο Βαγγέλης Μαυρόπουλος απεβίωσε στις 22 Σεπτεμβρίου 1994 από καρκίνο. Ήταν παντρεμένος με την Μαρουλίτσα Γαβριήλ και είχε δύο παιδιά, τον Παναγιώτη και τη Σοφία.

Κατηγορία:Έλληνες ποδοσφαιριστές
Κατηγορία:Ποδοσφαιριστές Απόλλων Σμύρνης
Κατηγορία:Ποδοσφαιριστές αδιευκρίνιστης θέσης
Ίουλος (μυθολογία)

Στην ελληνική μυθολογία ο **Ίουλος** ήταν γιος του Αινεία και επομένως εγγονός της θεάς Αφροδίτης. Ο Ίουλος ακολούθησε τους Αινειάδες στην εξορία μετά την άλωση της Τροίας και από αρκετές πηγές ταυτίζεται με τον Ασκάνιο. Θεωρήθηκε ο γενάρχης της «Ιουλίας Γενεάς» και έτσι από το όνομά του προέρχεται το όνομα «**Ιούλιος**» που έφεραν πολλοί επιφανείς Ρωμαίοι, όπως ο Ιούλιος Καίσαρας.

## Παραπομπές


## Πηγές
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

Κατηγορία:Ήρωες της ρωμαϊκής μυθολογίας
Κατηγορία:Τρώες
Κατηγορία:Βασιλείς της Άλβα Λόνγκα
Ιοδάμα

Κατά την ελληνική μυθολογία η **Ιοδάμα** ήταν ιέρεια της Ιτωνίας Αθηνάς στην αρχαία Κορώνεια Βοιωτίας.

Σύμφωνα με τον μύθο η Ιοδάμεια ήταν θυγατέρα του Θεσσαλού ήρωα Ιτώνου, εγγονή του Αμφικτύονα και δισεγγονή του Δευκαλίωνα και της Πύρρας. Κάποια νύχτα η Ιοδάμα είδε την κεφαλή της Μέδουσας στην ασπίδα της Αθηνάς ή να φέρεται στο στήθος εκείνης  και αμέσως απολιθώθηκε. Κατ΄ άλλο μύθο είδε την Αθηνά νύκτα έχοντας το πρόσωπο της Μέδουσας και ομοίως απολιθώθηκε. Από τότε οι κάτοικοι που ανήγειραν προς τιμή της βωμό διόριζαν ιερόδουλο υπεύθυνη για την διατήρηση μόνιμης φωτιάς («άσβεστης φλόγας») στον βωμό της Ιοδάμας επαναλαμβάνοντας τρεις φορές: *«Η Ιοδάμα ζει και ζητεί πυρ»*. 
Αυτό ίσχυε τουλάχιστον μέχρι την εποχή του Παυσανία, ο οποίος και διέσωσε την παράδοση αυτή (Θ΄ 34, 2).

Την Ιοδάμα την ερωτεύθηκε ο Δίας και απέκτησε μαζί της μία κόρη, τη Θήβη, την οποία αργότερα πάντρεψε με τον Ώγυγο.

Μία παραλλαγή του μύθου που αναφέρει ο Ι. Τζέτζης (και αποδίδει στον Σιμωνίδη το γενεαλόγο και τον Απολλώνιο), λέει ότι η Αθηνά και η Ιοδάμα ήταν αδελφές και η Αθηνά πολεμώντας την Ιοδάμα τη σκότωσε. Ο μύθος αυτός δίνεται και από το Μέγα Ετυμολογικόν, όπου αναφέρεται ότι σύμφωνα με τον γενεαλόγο Σιμωνίδη, ο Ίτωνας είχε δυο κόρες, την Αθηνά και την Ιοδάμα, οι οποίες ενεπλάκησαν σε μάχη και η Αθηνά (Ιτωνία, κόρη του Ίτωνα δηλαδή) σκότωσε την Ιοδάμα

## Πηγή

* "Μεγάλη Ελληνική Εγκυκλοπαίδεια" τομ.ΙΓ΄, σελ.74.
* Emmy Patsi-Garin: «Επίτομο λεξικό Ελληνικής Μυθολογίας», εκδ. οίκος *Χάρη Πάτση*, Αθήνα 1969

## Αναφορές


Ιοδαμα
Κατηγορία:Αρχαίοι Βοιωτοί
Κατηγορία:Θνητές γυναίκες του Δία